stanford-oval/wikipedia huggingface dataset:
אסי דומב
קריירה כמאמן

בעונת 2010/2011 שימש דומב כסקאוט בהפועל תל אביב, אך בתום עונה זו פוטר מתפקידו.
באוקטובר 2011 מונה דומב למאמן קבוצת הנוער של הפועל כפר סבא. לקראת עונת 2012/2013 מונה דומב למאמן הקבוצה הבוגרת של המועדון. בנובמבר 2012, לאחר החלפת הבעלות בקבוצה, סיים דומב את תפקידו במועדון.
ב-1 בינואר 2013 מונה דומב לתפקיד עוזרו של יוסי אבוקסיס, מאמן הפועל תל אביב. לאחר פיטורי אבוקסיס מעט לאחר מכן, המשיך דומב כעוזרו של המאמן החדש, פרדי דוד. בעונה שלאחר מכן המשיך דומב במועדון כעוזרו של רן בן שמעון.
במאי 2014 מונה דומב למאמן הפועל תל אביב, תחת המנג'ר אייל ברקוביץ'. ב-25 בינואר 2015 פוטר דומב מתפקידו.
ב-27 בדצמבר 2018 מונה למאמן הפועל מרמורק מהליגה הלאומית. בסיום העונה סיים את תפקידו.
בתחילת עונת 2019/2020 מונה למאמן הפועל בני לוד מהליגה הלאומית, אך ב-28 בספטמבר 2019 פוטר מתפקידו לאחר המחזור השישי. ב-2 בדצמבר 2019 חזר לקדנציה שנייה כמאמן הפועל מרמורק.
חיים אישיים

אשתו הראשונה הייתה הדוגמנית הילה נחשון.
אשתו השנייה הייתה מאיה גיגי, ממנה התגרש בסוף 2013 ולהם בת אחת.
בשנת 2017 דומב נישא בשלישית לליה פלוס.
תארים כשחקן

אליפות: 1996/1997
גביע המדינה: 2005/2006
גביע הטוטו: 2001/2002
הערות שוליים

↑  אופירה אסייג, ‏רייכמן מינה את אסי דומב למאמן הפועל כפ"ס, באתר ONE‏, 4 ביוני 2012
↑  זאב גולדשמיט, הפועל כפ"ס לאסי דומב: אל תגיע לאימון, באתר ynet, 9 בנובמבר 2012
↑  עמית גולדשטיין‏, אסי דומב: "מרגיש כאילו לא עזבתי, פה כדי לתקן", באתר וואלה, 3 בינואר 2013
בחוויסצקאלי

| --- | --- |

נהר בחוויסצקאלי זורם בעיירת הנופש בחמרו
 מידע כללי
 אורך:  42 ק"מ
 ספיקה ממוצעת:  6.18 מ"ק לשנייה
 אגן ניקוז:  156 קמ"ר
 מוצא:  רכס מסחתי
 גובה מוצא הנהר:  43 מ' 
 שפך:  סופסה
 מדינות באגן הניקוז:  גאורגיה
 
 
בָּחווִיסצקַאלִי (בגאורגית: ბახვისწყალი) הוא נהר בחבל גוריה שבמערב גאורגיה, אחד היובלים של הנהר סופסה. בחוויסצקאלי נובע במדרון הצפון-מערבי של רכס מסחתי שבקווקז הקטן; אחרי הירידה מהרכס, בחוויסצקאלי זורם במישור קולכתי, שבו נשפך לנהר סופסה ליד הכפר נגומרי שבנפת אוזורגתי.
גאוגרפיה

אורכו של בחוויסצקאלי 42 ק"מ והוא מנקז שטח של 156 קמ"ר. ספיקתו הממוצעת של בחוויסצקאלי היא 6.18 מ"ק לשנייה.
בחוויסצקאלי ניזון ממי הפשרת שלגים, ממי גשמים וממי תהום. בתחילת האביב, עם הפשרת השלגים בהרים, הנהר עולה על גדותיו וגורם לשיטפונות. לאחר מכן, שיא הזרימה בערוצו של בחוויסצקאלי הוא בחודש מאי. בחודש אוגוסט, מפלס המים בבחוויסצקאלי מגיע לשפל. לבחוויסצקאלי למעלה מ-90 יובלים (נחלים ונהרות).
בגובה 2,585 מטרים, ברכס מסחתי, בחוויסצקאלי זורם בעיירת הנופש בחמרו. בגבעות שלמרגלות רכס מסחתי, ליד הכפר מתיספירי שבנפת אוזורגתי, על שפת הנהר נמצאים שרידי המבצר הימי ביניימי אסקנה; בשנת 2012, ליד הכפר אוקנווה הסמוך, החלה בנייתה של תחנת כוח הידרואלקטרית על בחוויסצקאלי.
אנדריאס בוונשולטה

אנדריאס בוונשולטה (בגרמנית: Andreas Bovenschulte; נולד ב-11 באוגוסט 1965 בהילדסהיים, סקסוניה התחתונה) הוא עורך דין ופוליטיקאי גרמני. מאז 2019 הוא ראש עיריית ברמן מטעם המפלגה הסוציאל-דמוקרטית (SPD) ונשיא הסנאט של ברמן. מתוקף תפקידו הוא מכהן גם כשר התרבות וכשר לענייני הקהילות הדתיות.
ראשית חייו

בוונשולטה גדל באלצה. בשנת 1984, לאחר סיום לימודיו בתיכון בסארשטט. עבר הכשרה בסיסית בצבא הגרמני, אך לאחר מכן עבר לשירות קהילתי בארגון ההצלה של מסדר סנט ג'ון בגרונאו. לאחר מכן, בשנת 1986, השתתף כחניך במלגת ריצ'מונד בלונדון, שם עבד במתקן שיקום פסיכיאטרי. הוא למד משפטים באוניברסיטת ברמן מ-1987 עד 1994. בין השנים 1995 ו-1998 היה עוזר מחקר באוניברסיטת ברמן, קיבל דוקטורט במשפטים ב-1998. הוא השלים את התמחותו המשפטית בבית הדין האזורי הגבוה בברמן ולאחר מכן שימש כיועץ משפטי במספר במקומות שונים.
קריירה פוליטית

בוונשולטה חבר ב-SPD משנת 1984. בתקופתו בלונדון היה חבר פעיל במפלגת הלייבור. בשנים 1984 עד 1986 מילא תפקידים שונים בתנועת הצעירים הסוציאליסטים (JUSOS) בהנובר ובין השנים 1987 עד 1994 בסניף התנועה בברמן. במקביל הוא היה פעיל במספר אגודות פוליטיות באוניברסיטת ברמן.
בוונשולטה מילא תפקידים שונים ב-SPD בברמן החל מ-1994, וביוני 2010 נבחר כיושב ראש ה-SPD בברמן וכיהן כסגן ראש העיר. באוקטובר 2013 הוא הודיע על התפטרות מתפקיד כיושב ראש המפלגה במדינה על מנת שיכול להתמודד כמועמד ה-SPD בבחירות לראשות העיר וויה (Weyhe) שליד ברמן. ב-25 במאי 2014 ניצח בבחירות מול נילס קרמר.
במאי 2019 נבחר לפרלמנט של ברמן ובסוף יוני מונה ליושב ראש ה-SPD, לאחר מספר שבועות התפטר מתפקידו לאחר שראש העיר קרסטן סילינג הכריז שהוא לא יתמודד לקדנציה נוספת בתפקיד מתוך כוונה להתמודד בעצמו, בוונשולטה נבחר לראש עיריית ברמן ב-15 באוגוסט 2019 עם 47 מתוך 82 מהקולות שהתקבלו (57.32 אחוזים).
בוונשולטה היה נציג ה-SPD בבחירות במדינת ברמן ב-2023. בהנהגתו, ה-SPD הפך למפלגה הגדולה והקימה שוב קואליציה. ב-5 ביולי 2023 נבחר מחדש לראשות עיריית ברמן.
דעותיו

בוונשולטה נחשב לסמן שמאלי בתוך המפלגה. בנוסף, בוונשולטה נחשב לפוליטיקאי פרגמטי, יציב ואמין, הוא מקובל אצל רוב חברי המפלגה ואף נתמך על ידי ה-CDU בבחירות לראשות עיריית וויה. הוא תומך בישראל ונאם במספר עצרות תמיכה בישראל שנערכו בברמן, שחיפה היא עיר תאומה שלה.
דעותיו > מדינת רווחה ושירותים ציבוריים

מתנגד לחוקי התעסוקה, לנאו-ליברליזם ולבירוקרטיה רזה, מתח ביקורת כראש העיר על "שוק קר כקרח" ו"מדינה אנורקסית". במקום זאת, הוא דוגל בכך ששירותים ציבוריים צריכים להיות בידי המדינה בכל מקום אפשרי ואף הנהיג בברמן "בלם הפרטה", לפיו ניתן למכור חברות ציבוריות רק בתנאים מחמירים.
במהלך תקופת הכרטיס ב-9 אירו, הציע בוונשולטה כרטיס מדינתי ב-365 אירו ובנובמבר הציג כרטיס מדינתי ב-49 אירו בלבד, במקביל קרא לממשלה הפדרלית להגדיל את כספי האזוריות. הוא גם דגל בסגירת "פער החורף" במחיר הגז ובהקלות לאנשים המשתמשים בחימום בנפט, שמשתייכים ברובם לאוכלוסיות חלשות, למשל באמצעות הפחתת מע"מ והקמת קרן מצוקה לסיוע חירום.
דעותיו > מלחמת רוסיה-אוקראינה

במהלך מלחמת רוסיה-אוקראינה, דגל בוונשולטה במס רווח עודף לחברות אנרגיה כדי לסבסד קרן סיוע סולידרית לפיתוח אוקראינה. מדינת ברמן הגישה טיוטת חוק מקבילה לבונדסראט.
חייו האישיים

בוונשולטה ידוע כנגן גיטרה מחונן. במהלך לימודיו, הוא חלק דירה עם קודמו בתפקיד ראש עיריית ברמן, קרסטן סילינג. הכינוי של בוונשולטה הוא "בובי".
ב-9 באוגוסט 2024 נישא בוונשולטה לקרסטין קרוגר, פרופסור לבוטניקה, אשר למדה איתו יחד בבית הספר התיכון. יש לו שני ילדים מאשתו לשעבר, אולריקה הילר, שהייתה חברת פרלמנט המדינה מטעם ה-SPD, גם אותה הוא הכיר מנעוריהם. בוונשולטה והילר התגרשו בקיץ 2021 לאחר יותר מ-22 שנות נישואים.
הערות שוליים

↑  Bona Hyun, Andreas Bovenschulte: Bürgermeister und Spitzenkandidat der SPD, Kreiszeitung, ‏08.05.2023
↑  Alumni-Talk mit Dr. Andreas Bovenschulte, Bremer Bürgermeister, YouTube, ‏24.9.2022
↑  Bremen-Podcast - Folge 19: Andreas Bovenschulte über Musik und Bremen, YouTube, ‏27.7.2022
↑  Andreas Wohltmann, Dr. Andreas Bovenschulte gewinnt die Bürgermeisterwahl 2014 in Weyhe, CDU Gemeindeverband Weyhe, ‏25.05.2014
↑  Andreas Bovenschulte ist neuer Vorsitzender der SPD-Fraktion, SPD-Fraktion, ‏24.06.2019
↑  Bovenschulte zu Bremens Bürgermeister gewählt, Der Spiegel, ‏15.08.2019
↑  Bremer SPD bestimmt Bovenschulte zum Spitzenkandidaten, buten un binnen, ‏11.9.2022
1 2  Reinhard Bingener, Ein Parteilinker mit langem Atem für Bremen, Frankfurter Allgemeine, ‏05.07.2019
↑  Bürgermeister Bovenschulte: "Wir stehen fest an der Seite der Menschen in Israel", Bremen senats press, ‏09.10.2023
↑  Bovenschulte spricht auf Veranstaltung zu Israels Unabhängigkeitstag, buten un binnen, ‏14.5.2024
1 2 3  Eckhard Stengel, Andreas Bovenschulte: Bandleader in Bremen, Frankfurter Rundschau, ‏06.01.2020
↑  הכרטיס ב-9 אירו היה אפשרות מיוחדת בתחבורה הציבורית המקומית בגרמניה שתוקפה היה מ-1 ביוני 2022 ועד 31 באוגוסט 2022. זה היה כרטיס חודשי ארצי שעלה 9 אירו ולכן היה זול משמעותית מכרטיסים עונתיים רגילים. ההצעה נועדה להקל על הנוסעים הרגילים, אך נועדה גם להכניס קהלים של לקוחות חדשים לתחבורה הציבורית המקומית. בסך הכל נמכרו כ-52 מיליון כרטיסים ב-9 יורו.
↑  49-Euro-Ticket kommt: Bund und Länder einigen sich auf Finanzierung, buten un binnen, ‏2.11.2022
↑  Bovenschulte drängt bei Spitzentreffen auf schnellere Energie-Hilfen, buten un binnen, ‏2.11.2022
↑  Bremens Bürgermeister fordert Entlastung auch beim Heizen mit Öl, buten un binnen, ‏21.10.2022
↑  Wie Bremen die Ukraine stärker unterstützen will, buten un binnen, ‏25.8.2022
↑  Bovenschulte fordert schnelle Entscheidung bei Entlastungspaketen, buten un binnen, ‏5.10.2022
↑  Bremens Regierungschef Bovenschulte heiratet Anfang August, Zeit Online, ‏23.7.2024
| --- | --- |
בקרת זהויות :  CiNii: DA18363015  GND: 1049169573  ISNI: 0000 0000 4101 6966  LCCN: no2002082440  LNB: 000117364  NTA: 237971720  RERO: 02-A009077271  VIAF: 40101395   WorldCat (עם VIAF): 40101395
בורגווארד P100

| --- | --- |

בורגווארד P100
 מאפיינים כלליים
 נקרא גם:  Borgward 2.3L
 יצרן:  Goliath-Werk G.m.b.H.
 שנות ייצור:  1959–1961
 הרכבה:  גרמניה גרמניה
 מודל קודם:  בורגווארד הנסה 2400
 חברת אם:  Goliath-Werke Borgward & Co
 אורך:  4,715 מ"מ
 רוחב:  1,738 מ"מ
 גובה:  1,420 מ"מ
 משקל:  1,650 ק"ג
 בסיס גלגלים:  2,650 מ"מ
 מפרט טכני
 מנוע:  6 צילינדרים, 2,240 סמ"ק המפיק  100 כ"ס ב-5,000 סל"ד
 הילוכים:  תמסורת ידנית - 4 מהירויות
 מהירות מרבית:  160 קמ"ש
 צריכת דלק:  מכל דלק - 46 ליטר
 מעצב:  Pininfarina
בורגווארד P100 (בגרמנית Borgward P 100) היא מכונית סלון, 4 דלתות, 6 צילינדרים, אשר יוצרה על ידי יצרנית הרכב הגרמנית  "Goliath-Werk G.m.b.H" בין השנים 1959–1961.
דגם ה"בורגווארד P100" הוצג לראשונה בתערוכות המכוניות בפרנקפורט ב-1959.
סך הכול יוצרו 2,530 יחידות. מחיר דגם ה"בורגווארד P100 " בהשקה עמד על 12,350 מרק גרמני.
תמונות

בורגווארד P100
בורגווארד P100, שנת 1961
בורגווארד P100
בורגווארד P100, שנת 1960
בורגווארד P100
ראו גם

בורגווארד FW 200
בורגווארד B 611
בורגווארד הנסה 1500
בורגווארד הנסה 2400
בורגווארד איזבלה
בורגווארד RS
בורגווארד BX7
בורגווארד איזבלה (2017) קונספט
בורגווארד B 4500
בורגווארד B 3000
הערות שוליים

↑  דגמי חברת Goliath-Werke Borgward & Co Preston Tucker & Others: Tales of Brilliant Automotive
↑  בורגווארד P100  auto-motor-und-sport.de/fahrberichte/borgward-2-3-lite
↑  בורגווארד P100  automobile-catalog
בוטאן

ערך זה עוסק בפחמימן. אם התכוונתם לממלכה באסיה, ראו .
| --- | --- |

מבנה בוטאן
 
 מבנה בוטאן
 שם סיסטמטי:  Butane
 כתיב כימי:  C₄H₁₀ 
 מסה מולרית:  58.124 גרם/מול
 מספר CAS:  106-97-8
 צפיפות:  0.6 גרם/סמ"ק
 מצב צבירה:  גז
 טמפרטורת היתוך:  -140 °C   133.15 K
 טמפרטורת רתיחה:  -1 - 1 °C   271.15 K
 נקודת הבזק:  -60 °C   213.15 K
 נקודת התלקחות:  405 °C   678.15 K
 אנטרופיה מולרית תקנית:  310.2±0.05 ג'ול למול־קלווין
 NFPA 704:       4 ‏ 1 0 
 
בוטאן (שם מדעי: Butane) הוא אחד הפחמימנים הפשוטים ממשפחת האלקאנים. נוסחתו הכימית היא C4H10 או באופן מורחב: CH3CH2CH2CH3 או, בצורתו האחרת (איזובוטאן, CH(CH3)3). מולקולת הבוטאן בנויה משרשרת בלתי מסועפת של ארבעה אטומי פחמן שאליהם קשורים עשרה אטומי מימן. זהו גז דליק, אשר ניתן לנזל אותו בקלות ומשמש בעיקר לחימום ולבישול. שריפת בוטאן בנוכחות מספקת של חמצן יוצרת פחמן דו-חמצני ומים (שרפה מלאה), בעוד ששריפה בחוסר חמצן יוצרת פיח (פחמן) ופחמן חד-חמצני (שרפה חלקית). מכיוון שהגז חסר צבע וריח, נהוג להוסיף למכלי הגז המיועדים לשימוש ביתי תרכובת גופרית בעלת ריח אופייני: מתאנתיול או אתאנתיול (מתיל / אתיל מרקפטאן), לשם זיהוי דליפות ומניעת תאונות. בין שימושיו הנוספים הוא נמצא במצתים לסיגריות ובמכלי ניקוי בלחץ המיועדים לניקוי מוצרי אלקטרוניקה. גז זה מגיע לצרכנים במצב נוזלי במכלי הגז עקב הלחץ הרב בתוך המכל. כשהבוטאן הנוזלי משתחרר מן המכל הוא מתאייד מיד לגז.
המבנים של שני האיזומרים של בוטאן
n-Butane
i-Butane
בורגווארד RS

| --- | --- |

בורגווארד RS
 מאפיינים כלליים
 נקרא גם:  BORGWARD HANSA RS 1500
 יצרן:  Goliath-Werk G.m.b.H.
 שנות ייצור:  1952–1958
 הרכבה:  גרמניה גרמניה
 חברת אם:  Goliath-Werke Borgward & Co
 משקל:  600 ק"ג
 מפרט טכני
 מנוע:  4 צילינדרים, 2 בוכנות לצילינדר, 1,498 סמ"ק המפיק  90 כ"ס  4 צילינדרים, 4 בוכנות לצילינדר, 1,488 סמ"ק המפיק 165 כ"ס
 הילוכים:  תמסורת ידנית - 4 מהירויות  (בדגמי מנוע 1,498 סמ"ק)  תמסורת ידנית - 5 מהירויות  (בדגמי מנוע 1,488 סמ"ק)
דגם בורגווארד RS  במרוץ מכוניות - במרכז התמונה לאחר דגם "Porsche RS 60"  ולפני דגם "Porsche RSK"
בורגווארד RS (בגרמנית: Borgward RS) היא מכונית מרוץ (מושב לנהג בלבד), אשר יוצרה על ידי יצרנית הרכב הגרמנית  "Goliath-Werk G.m.b.H" בין השנים 1952–1958.
דגמי "בורגווארד RS"

RS - מנוע 1,498 סמ"ק, 2 בוכנות לצילינדר, מאייד כפול
RS - מנוע 1,488 סמ"ק,  4 בוכנות לצילינדר, מערכת הזרקת דלק
ראו גם

בורגווארד B 611
בורגווארד הנסה 1500
בורגווארד הנסה 2400
בורגווארד איזבלה
בורגווארד איזבלה (2017) קונספט
הערות שוליים

↑  דגמי חברת Goliath-Werke Borgward & Co Preston Tucker & Others: Tales of Brilliant A te
↑  בורגווארד RS auto-motor-und-sport
↑  בורגווארד RS  אתר wheelsage
ארצ'י קלארק

| --- | --- |
 לידה:  15 ביולי 1941 (בן 83) קונוויי שבארקנסו, ארצות הברית
 עמדה:  רכז, קלע
 גובה:  1.88 מטר
 מכללה:  אוניברסיטת מינסוטה
 דראפט:  בחירה מספר 37, 1966 לוס אנג'לס לייקרס
 קבוצות כשחקן
 1966–1968   1968–1971   1971–1974   1974–1975   1975–1976:  לוס אנג'לס לייקרס   פילדלפיה 76'   בולטימור/קפיטל בולטס   סיאטל סופרסוניקס   דטרויט פיסטונס
 הישגים כשחקן
 החמישייה השנייה של העונה ב-NBA ‏(1972)   2 בחירות למשחק האולסטאר (1968, 1972)
ארצ'י אל. קלארק (באנגלית: Archie L. Clark; נולד ב-15 ביולי 1941) הוא כדורסלן עבר אמריקאי, ששיחק בליגת ה-NBA בין השנים 1966–1976. לאורך קריירת ה-NBA רשם ממוצעים של 16.3 נקודות, 3.3 ריבאונדים ו-4.8 אסיסטים למשחק.
ביוגרפיה

קלארק נולד בעיר קונוויי שבארקנסו, וגדל בעיירות ריוור רוז' ואקורס שבפרווריי דטרויט. בסיום לימודיו התיכוניים התגייס לצבא ארצות הברית בו שירת במשך 3 שנים. בזמן שהשתתף במשחק כדורסל פנימי במסגרת הליגה הצבאית, נצפה על ידי סקאוט של אוניברסיטת מינסוטה אשר הציע לו מלגת לימודים. קלארק קיבל את המלגה ושיחק עבור קבוצת הכדורסל של האוניברסיטה בין השנים 1963–1966, תחת מאמן הקבוצה ג'ון קנדלה. בעונתו האחרונה קלע 24.5 נקודות בממוצע למשחק ונבחר לחמישיית העונה של מחוז ה-Big Ten.
בדראפט ה-NBA לשנת 1966 נלקח קלארק בבחירה ה-37 על ידי לוס אנג'לס לייקרס, בהיותו בן 25. בלייקרס שיתף פעולה עם ג'רי וסט ואלג'ין ביילור, וכבר בעונתו השנייה הפך לשחקן מפתח בקבוצה; בעונת 1967/1968 קלע 19.9 נקודות בממוצע למשחק, נבחר להשתתף במשחק האולסטאר ועזר ללייקרס להגיע לגמר ה-NBA, בו הפסידו לבוסטון סלטיקס בתוצאה 2–4.
בסיום אותה עונה נשלח בטרייד לפילדלפיה 76', כחלק מחבילה ששלחה את וילט צ'מברלין מפילדלפיה ללוס אנג'לס. לצד האל גריר ובילי קנינגהם עזר לפילדלפיה לרשום מאזן של 144 ניצחונות ו-102 הפסדים בשלוש עונותיו בקבוצה (58.5%), בהן קלע ממוצע של 18.1 נקודות למשחק, אך הקבוצה לא הצליחה לעבור את שלב הפלייאוף הראשון בתקופה זו.
בתחילת עונת 1971/1972 הועבר בטרייד לבולטימור בולטס, במדיה רשם את עונתו הטובה ביותר עם 25.1 נקודות ו-8.0 אסיסטים בממוצע למשחק. במהלך אותה עונה נבחר בפעם השנייה להשתתף במשחק האולסטאר, ובסיום העונה נבחר לחמישייה השנייה של העונה. בבולטימור שיתף פעולה עם צמד הגארדים ארל מונרו ופיל צ'ניר, והרכיב לצידם קו אחורי זריז ונמוך במיוחד. בשלוש עונותיו בקבוצה הודחו הבולטס בסיבוב הפלייאוף הראשון.
בעונות 1975 ו-1976 שיחק עבור סיאטל סופרסוניקס ודטרויט פיסטונס, בהתאמה, ובשנת 1976 פרש ממשחק, בגיל 34.
בשנת 1987 רץ קלארק, ללא הצלחה, למשרת ראש העיר של אקרוז שבמישיגן. בשנת 1992 הקים יחד עם דייב דבושר, דייב בינג, דייב קאונס ואוסקר רוברטסון את איגוד שחקני העבר ב-NBA‏ (National Basketball Retired Players Association).
הערות שוליים

↑  סטטיסטיקות הקריירה של קלארק ב-NBA, באתר Basketball-Reference
↑  Archie Clark Leaves Legacy at Minnesota, באתר קבוצת הכדורסל של אוניברסיטת מינסוטה, 2 בפברואר 2005
↑  Year-by-Year Scoring Leaders, באתר קבוצת הכדורסל של אוניברסיטת מינסוטה
↑  רשימת הנבחרים בדראפט ה-NBA‏ 1966, באתר Basketball-Reference
↑  FOUNDERS, באתר הרשמי של ה-NBRPA
אתיל אצטט

| --- | --- |

 
 שם סיסטמטי:  Ethyl ethanoate
 כתיב כימי:  C₄H₈O₂ 
 מסה מולרית:  88.106 גרם/מול
 מראה:  נוזל שקוף
 מספר CAS:  141-78-6
 צפיפות:  0.9±0.01 גרם/סמ"ק, 0.9003±0.0001 גרם/סמ"ק
 מסיסות:  83 גרם לליטר
 ממסים:  אתנול, אצטון, דיאתיל אתר, בנזן
 טמפרטורת היתוך:  -83.6 °C   189.55 K
 טמפרטורת רתיחה:  77.1 °C   350.25 K
 מקדם שבירה:  1.3723 
 נקודת הבזק:  -4 °C   269.15 K
 אנתלפיית התהוות סטנדרטית:  479-  קילוג'ול למול
 NFPA 704:       3 ‏ 1 0 
 
אתיל אצטט (באנגלית: Ethyl acetate) הוא תרכובת אורגנית, שנוסחתה C4H8O2 והוא אסטר של חומצה אצטית ואתנול. בטמפרטורת החדר אתיל אצטט הוא נוזל שקוף, נדיף בעל ריח מתוק. החומר משמש כממס וכמדלל בתחומים שונים כדוגמת דבקים, מסיר לק, מיצוי קפאין מקפה או תה לייצור מוצר נטול קפאין ובתכשירים קוסמטיים. יתרונותיו של אתיל אצטט כממס הם מחירו הזול, רעילות נמוכה וריח נעים.
CH_{3}COOH+CH_{3}CH_{2}OH\leftrightarrows CH_{3}COOCH_{2}CH_{3}+H_{2}O
ניצולת התגובה בטמפרטורת החדר כ-65% וניתן להסיט את שיווי המשקל לתוצרים באמצעות הוצאת המים מהמערכת.
ניתן להכין את החומר גם מאתיל אלדהיד בקטליזה של אלקוקסיד
2CH_{3}CHO\rightarrow CH_{3}CO_{2}CH_{2}CH_{3}
אתיל אצטט נמצא ביינות ומעניק ניחוח "פירותי" ליינות צעירים. מספר E של אתיל אצטט הוא E1504
הערות שוליים

↑  J.O. Fenwick, D. Harrop, A.J. Head, Thermodynamic properties of organic oxygen compounds 46. Enthalpies of formation of ethyl acetate and 1-hexanoic acid, The Journal of Chemical Thermodynamics 10, 1978, עמ' 687-690
↑  E1504 - Ethyl acetate
ארצ'י קרוס

ארתור ג'ורג' "ארצ'י" קרוס (אנגלית: Arthur George "Archie" Cross; אוגוסט 1880 בדרטפורד שבקנט - 1970 בדרטפורד) היה כדורגלן אנגלי.
קריירה

קרוס החל את הקריירה שלו במועדון המקומי דרטפורד ב-1897, וכעבור שנתיים הצטרף לניו ברומפטון. הוא הצטרף לוולוויץ' ארסנל באפריל 1900. קרוס שיחק בעמדת המגן הימני, ובתחילת דרכו היה המחליף של דאנקן מק'ניקול. את הופעת הבכורה שלו הוא ערך בתיקו 1 - 1 מול קבוצת בלקפול ב-6 באוקטובר 1900. בעונת 1900/1901 הוא השתתף בשלושה משחקים, אך בעונה שלאחר מכן (1901/1902) השתתף ב-15 מתוך 19 משחקי הליגה הראשונים, אך לבסוף איבד את מקומו בהרכב למק'ניקול. הוא זכה למקום קבוע בהרכב בעונת 1903/1904, שבמהלכה העפיל המועדון לליגה הראשונה לראשונה בתולדותיו.
לאחר ההעפלה הוחתם בארסנל ארצ'י גריי, שתפס את מקומו בהרכב של קרוס. בשלוש העונות הראשונות של ארסנל בליגה הבכירה השתתף קרוס בשליש מהמשחקים. ב-1907 הוא עבר לשחק בעמדת המגן השמאלי, אך תפקידו העיקרי שם היה להחליף את ג'ו שו במקרה הצורך. למרות שהיה שחקן מחליף בחלק זה של הקריירה שלו הוא זומן למבחנים בנבחרת אנגליה ב-1906, אך מעולם לא שיחק בה בפועל. קרוס עזב את וולוויץ' ארסנל ב-1909, לאחר שהשתתף ב-149 משחקים (132 בליגה ו-17 בגביע ה-FA) שבהם לא הבקיע ולו שער אחד. הוא השתתף גם בכ-50 משחקים לא רשמיים במדי ארסנל.
קרוס חזר לדרטפורד, שהיה המועדון האחרון בקריירה שלו. ב-1911, תוך כדי מלחמת העולם הראשונה, הוא פרש מכדורגל. ב-1921 הוא התמנה לדירקטור בהנהלה של דרטפורד.
לקריאה נוספת

טוני מתיוס, WHO'S WHO OF ARSENAL (עמוד 77), מיינסטרים,‏ 2007 (ISBN 1-84596-232-X)
באביזם

| --- | --- |

 שורשים, סיווג והנהגה
 זרם:  דתות איראניות 
 מקור השם:  עלי מוחמד שיראזי, הבאב 
 תאריך ייסוד:  23 במאי 1844 
 מייסד:  עלי מוחמד שיראזי, הבאב 
 
באביזם או "באביות", באביה", "הדת הבאבית" (פרסית: بابیه, آئین بیانی או آیین بابی) היא דת מונותאיסטית ששגשגה בפרס ובחלקים מסוימים של האימפריה העות'מאנית בין השנים 1844–1852 לאחר שהתפצלה מהאסלאם. האמונה הבאבית נוסדה ב-1844 על ידי סיד עלי מוחמד שיראזי, שכינה את עצמו "בּאב" ("שער" בערבית ובפרסית), בשל אמונתו כי הוא השער אל האמאם הנעלם, אמונה המתייחסת לנושא מרכזי בתאולוגיה השיעית. מפרס התפשטה האמונה הבאבית גם ברחבי האימפריה העות'מאנית.
בשלב מאוחר יותר, החל הבאב לטעון כי הוא לא רק שער לאמאם הנעלם, אלא כי שער לאלוהות המתגלה ממש. עמדה זו עוררה מחלוקת חריפה עם אנשי דת מוסלמיים והתנגדות עזה מצד השלטונות. חסידי הכת נחשבו על ידי השלטונות המוסלמים לכופרים, הבאב הוצא להורג (1850) והם סבלו רדיפות קשות. לאחר מותו של הבאב, ב-1866 נתגלעה מחלוקת בקרב קהילת המאמינים בנוגע לזהות יורשו של הבאב כמנהיג התנועה. מפלג אחד של האמונה הבאבית צמחה האמונה הבהאית, ומן הפלג השני צמחה תנועה המתכנה בפי חבריה באבים-אזלים.
שורשי הדת הבאבית

שורשי האמונה הבאבית באמונה בזרם המרכזי של האסלאם השיעי כי האימאם השנים עשר הוא האימאם האחרון, והוא כרגע "נסתר", אך יתחיל לתקשר עם חסידיו שוב. זאת משמעות ה"שער" שמספק ה"באב" (ולא "שער האל"/"האמונה"). סייד כאזם רשתי, מנהיגה של האסכולה הדתית השיח'ית בשנות ה-30 של המאה ה-19, מת בסוף שנת 1843. לפני מותו, הורה לתלמידיו לצאת ולחפש את יורשו. רבים מתלמידיו עזבו את בתיהם על מנת לתור אחר היורש המובטח, אשר הופעתו תביא את הישועה הסופית.
אחד מן התלמידים השיח'יים, מולא חוסיין בושרואי ממחוז ח'וראסאן, הגיע לשיראז ב-1844 ונפגש עם סיד עלי מוחמד שיראזי. לאחר שמולא חסיין קרא חיבור פרשני שכתב הבאב ("קַיוּם אל-אסמאא"), הוא הבין שמצא את האדם שחיפש. בושרואי ועוד שבעה עשר שיח'ים שהפכו לחסידיו הראשונים של ה"בּאב", היוו את קבוצת המאמינים הראשונה הנקראת "אותיות הח"י", שחבריה הופקדו על הפצת הבשורה הבאבית. הבאב עצמו הדגיש את החשיבות הרוחנית ואת המשמעות הסמלית של קבוצה זו, שיחד עם הבאב נחשבו ליחידה אחת שלמה (וַאחִד, "אחד" בערבית, שווה ערך בגימטריה למספר 19).
התפשטות הדת הבאבית

תוך חודשים ספורים, נפוצה הדת הבאבית והתפשטה ברחבי פרס והאזורים הסמוכים לה. אותיות הח"י היו פעילים מאוד ונלהבים בהפצת הדת החדשה. הם הצליחו לסחוף אחריהם תומכים רבים, דבר שעורר חשש והתנגדות בקרב השלטונות.
מולא עלי בסטאמי, השני להאמין בבאב ובשליחותו, הגיע עד נג'ף וכרבלא במסעו להפיץ את הדת הבאבית. בכרבלא הוא נעצר בהנחיית אנשי הדת המוסלמיים, והובא לדין בבגדאד בפני מועצה משותפת של אנשי דת סונים ושיעיים. בפסק הדין הואשם בסטאמי בהפצת דברי כפירה. הוא נידון לעבודות פרך באזור אסטנבול, ושם סיים את חייו (1846).
טאהרה וקודוס הם שניים מהבולטים שבאותיות הח"י. לשניים היה תפקיד מכריע בכינוס הבאבי בבדשת בשנת 1848, שם הוכרע באופן ברור כי הדת הבאבית היא דת חדשה ונפרדת מן האסלאם.
התנגשויות בין באבים ובין השלטונות

הדת הבאבית סבלה מרדיפות לאורך כל זמן פעילותה. שלושה אירועים הם בעלי חשיבות היסטורית מיוחדת:
שיח' טברסי - מאוקטובר 1848 ועד מאי 1849, התבצרו כשלוש מאות באבים במתחם שיח' טברסי שליד העיירה בארפרוש במחוז מאזנדראן. מולם עמדו כוחות הצבא הקאג'ארי בהנהגת מהדי קולי מירזא. באירוע הזה השתתפו כמה מאותיות הח"י, ביניהם קודוס ומולא חוסיין בושרואי. הבאבים הובסו לבסוף לאחר שהובטח להם כי יוכלו לצאת ללא פגע. כשיצאו מן המתחם, הרגו אותם חיילי השאה ועצרו את הנותרים.
זנג'אן - התרחש בין מאי 1850–ינואר 1851, ונחשב לחמור ביותר מבחינת מספר הנפגעים. הצד הבאבי, בהנהגת מולא מוחמד עלי זנג'אני המכונה "חוג'ת", מנה יותר מאלפיים איש. מולם עמדו כוחות צבא גדולים. במהלך העימות נהרגו בין אלף ל-1,500 באבים, והוא הגיע לסופו רק לאחר התשת הבאבים באופו מוחלט.
ניריז - במהלך החודשים מאי-יוני בשנת 1850, התרחש עימות אלים בין הקהילה הבאבית בעיר ניריז שבמחוז פארס בהנהגת סייד יחיא דאראבי וחיד ובין כוחות הצבא שנשלחו מטעם מושל פארס, פירוז מירזא נוסרת א-דוולה. העימות הסתיים במעשה מרמה: הצבא יחוס על חיי הבאבים אם ייכנעו ויצאו מן המתחם. כשיצאו הבאבים, הרגו בהם החיילים.
מות הבאב

ב-9 ביולי 1850 הוצא הבאב להורג בירייה בתבריז. שרידי גופתו הועברו ממקום למקום עד שבשנת 1909 הונחו באופן סופי בהיכל הבאב בחיפה.
במשך יותר מעשור נשארה הקהילה הבאבית ללא מנהיג רשמי, כשהיא חצויה במאבק ירושה בין שני אחים: מירזא חוסיין עלי נורי בהאא אללה ומירזא יחיא נורי סובח-י אזל. בשנת 1863 הכריז בהאא אללה כי הוא יורשו של הבּאבּ, ומרבית המאמינים הבאבים תמכו בו. יתרה מזאת, בהאא אללה טען כי הוא הדמות של "זה שהאל יגלה" (באנגלית: Him whom God shall make manifest), שהבאב הרבה להזכיר בכתביו. זאת בדגש על שני החיבורים הבּאבּים המאוחרים, אשר נכתבו על ידי סיד עלי מוחמד שיראזי לקראת הוצאתו להורג: הבאיאן הפרסי וכתאב אל-אסמא. לכן בהאא אללה, נחשב למעשה התגלות אלוהית חדשה המבשרת על דת חדשה, היא הדת הבהאית.
השלטונות העות'מאניים הגלו את בהאא אללה לעכו ואת סובח-י אזל לפמגוסטה. סביב סובח-י אזל התקבצה קבוצה קטנה של מאמינים, בעיקר מקרב בני משפחתו, הרואים בעצמם את ממשיכי דרכו של הבאב ובתומכי בהאא אללה מתחזים. פרסום משנת 2001 העריך את מספר האזלים באלפים ספורים. הדת הבהאית מונה, לפי הערכות שונות, בין חמישה לשבעה מיליון מאמינים.
ראו גם

הדת הבהאית
לקריאה נוספת

Cheyne, Thomas Kelly (2007). The Reconciliation of Races and Religions. Echo Library. ISBN 978-1406845464.
ארצ'י מקאולי

ארצ'יבלד רנוויק "ארצ'י" מקאולי (אנגלית: Archibald Renwick "Archie" Macaulay;‏ 30 ביולי 1915 - 10 ביוני 1993) היה שחקן ומאמן כדורגל סקוטי.